พ.ศ. 2563

ตามเข็มนาฬิกาจากบนซ้าย: กองพิทักษ์ปฏิวัติอิสลามยิงยูเครนอินเตอร์แนชนัลแอร์ไลนส์ เที่ยวบินที่ 752 ตกลงมา; กองทัพมาลีโค่นล้มรัฐบาลมาลีในช่วงการรัฐประหารมาลี; การโจมตีด้วยขีปนาวุธทำลายเมืองแกนแจในช่วงสงครามนากอร์โน-คาราบัคครั้งที่สอง; ผู้ชายยืนบนรถที่ถูกวางเพลิงในช่วงการประท้วงหลังการเสียชีวิตของจอร์จ ฟลอยด์; ผลที่ตามมาหลังการโจมตีทางอากาศที่เมเคเลในความขัดแย้งตึกรัยที่ประเทศเอธิโอเปีย; ความเสียหายของท่าเรือเบรุต ประเทศเลบานอน หลังเกิดเหตุระเบิดขนาดใหญ่จากแอมโมเนียมไนเตรตที่ทำให้มีผู้เสียชีวิต 218 คน; ผู้ร่ำไห้ในพิธีศพของกอเซม โซเลย์มอนีหลังการลอบสังหารด้วยโดรน; ภาพถ่ายกล้องจุลทรรศน์อิเล็กตรอนแบบส่องผ่านแบบสีของไวรัส SARS-CoV-2 ที่มีส่วนเกี่ยวข้องกับการระบาดทั่วของโควิด-19|300x300px|thumb
พุทธศักราช 2563 ตรงกับปีคริสต์ศักราช 2020 เป็นปีอธิกสุรทินที่วันแรกเป็นวันพุธตามปฏิทินเกรกอเรียน และเป็น- ปีชวด โทศก จุลศักราช 1382 (วันที่ 16 เมษายน เป็นวันเถลิงศก)- ปีที่ 1 และปีแรกของคริสต์ทศวรรษ 2020, ปีที่ 20 ของคริสต์ศตวรรษที่ 21 และปีที่ 20 ของคริสต์สหัสวรรษที่ 3- ปีแห่งพยาบาลและหมอตำแย ประกาศโดยองค์การอนามัยโลก ปีแห่งสุขภาพพืชสากล ประกาศโดยสหประชาชาติ และปีแห่งเสียงสากล ประกาศโดยคณะกรรมาการสวนศาสตร์ระหว่างประเทศ
*มีวันทั้งหมด 366 วัน

**ผู้นำประเทศไทย**
 พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)- นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)

**เหตุการณ์**

**มกราคม**
 2 มกราคม – รัฐบาลรัฐนิวเซาท์เวลส์ของประเทศออสเตรเลียประกาศสถานการณ์ฉุกเฉิน ขณะที่รัฐบาลรัฐวิกทอเรียประกาศสถานการณ์ภัยพิบัติท่ามกลางไฟป่าขนาดใหญ่ที่ทำให้สัตว์กว่า 500 ล้านตัวตาย- 3 มกราคม – วิกฤติอ่าวเปอร์เซีย พ.ศ. 2562-2563: การโจมตีทางอากาศของสหรัฐ ณ ท่าอากาศยานนานาชาติแบกแดดฆ่ากอเซม โซเลย์มอนีและอะบู มะฮ์ดี อัลมุฮันดิส ทหารอิหร่านระดับสูง- 5 มกราคม 
** ซอราน มิลานอวิช อดีตนายกรัฐมนตรี ชนะการเลือกตั้งประธานาธิบดีโครเอเชีย พ.ศ. 2562–2563
** สงครามกลางเมืองลิเบียครั้งที่สอง: เรเจป ไตยิป แอร์โดอัน ประธานาธิบดีตุรกี ในฐานะตัวแทนรัฐบาลเฉพาะกาลที่ได้รับการสนับสนุนจากสหประชาชาติ ประกาศเคลื่อนกองทัพเข้าสู่ประเทศลิเบีย- 8 มกราคม – รถไฟฟู่ซิงของประเทศจีนออกให้บริการ โดยเป็นรถไฟความเร็วสูงไร้คนขับขบวนแรกของโลก- 9 มกราคม – มีการค้นพบดาวเคราะห์ทีโอไอ 1338 ซึ่งเป็นดาวเคราะห์หายากที่โคจรในระบบดาวฤกษ์คู่ 
** ประเทศไทย​ เกิดเหตุ​คนร้าย​บุกชิงทรัพย์​ร้านทองในห้างสรรพสินค้า​โรบินสัน​ อำเภอเมือง​ จังหวัด​ลพบุรี​ มีผู้เสียชีวิต​แล้ว​ 3 คน​ และได้รับบาดเจ็บ​ 4 คน- 14 มกราคม – ไมโครซอฟท์ ประกาศยุติการสนับสนุน วินโดวส์ 7 - 15 มกราคม – ดมีตรี เมดเวเดฟ นายกรัฐมนตรีรัสเซีย และคณะรัฐมนตรีลาออกจากตำแหน่ง ประธานาธิบดีวลาดีมีร์ ปูตินเห็นชอบกับการลาออก และมีฮาอิล มีชุสตินได้รับการแต่งตั้งให้เป็นนายกรัฐมนตรีคนใหม่- 29 มกราคม – ดอนัลด์ ทรัมป์ ประธานาธิบดีสหรัฐ ลงนามในความตกลงสหรัฐ–เม็กซิโก–แคนาดา- 30 มกราคม – การระบาดของไวรัสโคโรนา: องค์การอนามัยโลก (WHO) ประกาศให้การระบาดของไวรัสโคโรนาอู่ฮั่นเป็นภาวะฉุกเฉินด้านสาธารณสุขระหว่างประเทศ ซึ่งเป็นการประกาศให้เป็นภาวะดังกล่าวครั้งที่หกนับตั้งแต่ พ.ศ. 2552- 31 มกราคม – สหราชอาณาจักรและยิบรอลตาร์ถอนตัวจากสหภาพยุโรปอย่างเป็นทางการ เริ่มต้นระยะเปลี่ยนผ่าน 11 เดือน

**กุมภาพันธ์**
 8–9 กุมภาพันธ์ – เกิดเหตุกราดยิงที่จังหวัดนครราชสีมา ประเทศไทย ส่งผลให้มีผู้เสียชีวิต 30 คน และผู้บาดเจ็บ 57 คน เป็นเหตุกราดยิงในประเทศไทยที่เลวร้ายที่สุด- 11 กุมภาพันธ์ – การระบาดของไวรัสโคโรนา: องค์การอนามัยโลกตั้งชื่อโรคโควิด-19- 13 กุมภาพันธ์ – นาซาตีพิมพ์ผลการศึกษาโดยละเอียดของแอร์เรอกอธ วัตถุที่ไกลที่สุดที่เคยสำรวจโดยยานอวกาศ ที่นิวฮอไรซันส์บินผ่านในระหว่างการเดินทางผ่านแถบไคเปอร์- 27 กุมภาพันธ์ – ดัชนีอุตสาหกรรมดาวโจนส์ร่วงลงถึง 1,190.95 จุด หรือ 4.4% ปิดที่ 25,766.64 จุด เป็นการร่วงลงวันเดียวที่มากที่สุดในประวัติศาสตร์ ตามมาด้วยการร่วงลงครั้งใหญ่ในอีกหลายวันติดกัน ทำให้เป็นสัปดาห์ที่ย่ำแย่ที่สุดของดัชนีตั้งแต่ พ.ศ. 2551 เป็นผลมาจากความหวาดกลัวต่อการระบาดของไวรัสโคโรนา- 28 กุมภาพันธ์ – ทูตของเนโททั้ง 29 ประเทศสมาชิกเข้าร่วมการประชุมในสภาแอตแลนติกเหนือเพื่อแสดงความสามัคคีกับประเทศตุรกี หลังที่ทหารชาวตุรกี 33 นายเสียชีวิตจากการโจมตีทางอากาศโดยกองกำลังของรัฐบาลซีเรียในสงครามกลางเมืองซีเรียที่ดำเนินอยู่ขณะนี้- 29 กุมภาพันธ์ – สหรัฐและกลุ่มตอลิบานลงนามในความตกลงสันติภาพแบบมีเงื่อนไขที่กรุงโดฮา ประเทศกาตาร์ กองทัพสหรัฐทยอยถอนกำลังออกจากประเทศอัฟกานิสถานในวันที่ 9 มีนาคม

**มีนาคม**
 5 มีนาคม – ศาลอาญาระหว่างประเทศอนุญาตให้ไต่สวนอาชญากรรมสงครามอัฟกานิสถาน เป็นครั้งแรกที่อนุญาตให้พลเมืองสหรัฐถูกสืบสวนได้- 8 มีนาคม – ประเทศอิตาลีกักด่านประชาชนกว่า 16 ล้านคน ซึ่งเกินหนึ่งในสี่ของประชากรทั้งหมด ในความพยายามที่จะหยุดการระบาดของโควิด-19 ให้ได้ การกักด่านขยายตัวเป็นทั้งประเทศในสองวันต่อมา- 9 มีนาคม – ราคาหุ้นร่วงลงอย่างรวดเร็วทั่วโลก เป็นผลมาจากสงครามราคาน้ำมันใหม่และผลกระทบจากโรคโควิด-19 ดัชนีอุตสาหกรรมดาวโจนส์ร่วงลงมากกว่า 2,000 จุด เป็นการร่วงลงที่มากที่สุดในประวัติศาสตร์จนถึงขณะนั้น ราคาน้ำมันตกลงถึง 30% เป็นการตกลงของราคาที่มากที่สุดตั้งแต่ พ.ศ. 2534 หลังประเทศซาอุดีอาระเบียประกาศสงครามราคา- 11 มีนาคม – การระบาดของไวรัสโคโรนา: องค์การอนามัยโลกประกาศให้การระบาดของโรคโควิด-19 เป็นการระบาดทั่ว- 12 มีนาคม – ตลาดหุ้นร่วงลงอย่างรุนแรงทั่วโลกสามวันหลังจากวันจันทร์ทมิฬ เนื่องด้วยความกังวลอย่างต่อเนื่องต่อโควิด-19 และการห้ามการเดินทางเข้าสหรัฐจากประเทศในเขตเชงเกน ดัชนีอุตสาหกรรมดาวโจนส์ดิ่งลงอย่างรวดเร็วจนปิดที่ -2,300 จุด และวันนั้นก็เป็นการสูญเสียมากที่สุดของดัชนีนับตั้งแต่ พ.ศ. 2530- 13 มีนาคม – การระบาดทั่วของไวรัสโคโรนา: ประเทศเนปาลประกาศปิดยอดเขาเอเวอเรสต์ตลอดฤดูกาลท่องเที่ยวและปีนเขา เพื่อป้องกันการระบาดของโควิด-19- 14 มีนาคม – การระบาดทั่วของไวรัสโคโรนา: ประเทศสเปนปิดประเทศหลังเกิดการระบาดอย่างหนักของไวรัสโคโรนา หนึ่งวันก่อนการประกาศแจ้งเตือน- 16 มีนาคม – ดัชนีดาวโจนส์ร่วงลงถึง -2,997.10 จุด เป็นการร่วงลงครั้งเดียวที่มากที่สุดในประวัติศาสตร์ และครั้งที่สองที่ร้อยละที่จุดร่วงลงไปนั้นมากกว่าร้อยละ -12.93 ซึ่งมากกว่าครั้งวันจันทร์ทมิฬปี 2472 จากเหตุนี้ตามมาด้วยธนาคารกลางสหรัฐประกาศว่าจะตัดอัตราดอกเบี้ยถึงร้อยละ 0–1/4- 17 มีนาคม 
** การระบาดทั่วของไวรัสโคโรนา: รัฐบาลอิหร่านกล่าวว่าผู้คนนับล้านอาจเสียชีวิตด้วยไวรัสโคโรนาถ้ายังไม่สนใจแนวทางด้านสุขภาพและยังเดินทางอยู่ ร้อยละ 90 ของผู้ป่วยไวรัสโคโรนา 18,000 คนในตะวันออกกลางอยู่ในอิหร่าน และมี 988 คนที่เสียชีวิตแล้ว
** การระบาดทั่วของไวรัสโคโรนา: สหภาพยุโรปประกาศปิดพรมแดนเป็นเวลา 30 วันเพื่อควบคุมการระบาดของโควิด-19
** การระบาดทั่วของไวรัสโคโรนา: สหภาพสมาคมฟุตบอลยุโรปประกาศเลื่อนการแข่งขันฟุตบอลชิงแชมป์แห่งชาติยุโรป 2020 ไปในปี พ.ศ. 2564- 18 มีนาคม – การระบาดทั่วของไวรัสโคโรนา: สหภาพกระจายเสียงและแพร่ภาพยุโรปประกาศยกเลิกการประกวดเพลงยูโรวิชันปี 2020 ถือเป็นการยกเลิกการประกวดครั้งแรกในรอบ 64 ปี- 20 มีนาคม – การระบาดทั่วของไวรัสโคโรนา: จำนวนรวมผู้เสียชีวิตจากโรคโควิด-19 ทั่วโลกเกิน 1 หมื่นคน- 24 มีนาคม 
** การระบาดทั่วของไวรัสโคโรนา: ประเทศอินเดียและสหราชอาณาจักรประกาศใช้มาตรการปิดประเทศเพื่อป้องกันการแพร่ระบาดของเชื้อโควิด-19
** การระบาดทั่วของไวรัสโคโรนา: คณะกรรมการโอลิมปิกสากลและประเทศญี่ปุ่นประกาศเลื่อนการแข่งขันโอลิมปิกฤดูร้อน 2020 ไปในปี พ.ศ. 2564- 25 มีนาคม – การระบาดทั่วของไวรัสโคโรนา: รัฐบาลของประเทศไทยประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่ 26 มีนาคม – 30 เมษายน และจัดตั้ง ศบค. เพื่อปฏิบัติหน้าที่ในสถานการณ์ฉุกเฉิน- 26 มีนาคม – การระบาดทั่วของไวรัสโคโรนา: จำนวนรวมผู้ป่วยและเสียชีวิตจากโรคโควิด-19 ทั่วโลกเพิ่มขึ้นถึง 5 แสนคน และ 23,000 คนตามลำดับ- 27 มีนาคม – ประเทศนอร์ทมาซิโดเนียเข้าร่วมเป็นสมาชิกลำดับที่ 30 ของเนโท- 30 มีนาคม 
**การระบาดทั่วของไวรัสโคโรนา: จำนวนรวมผู้เสียชีวิตจากโรคโควิด-19 ในประเทศสเปนเพิ่มขึ้นถึง 7,340 คน ทำสถิติสูงกว่ายอดรวมของประเทศจีน
** คณะกรรมการโอลิมปิกสากลกำหนดวันจัดการแข่งขันโอลิมปิกฤดูร้อน 2020 ใหม่เป็นวันที่ 23 กรกฎาคม – 8 สิงหาคม 2564

**เมษายน**
 2 เมษายน – การระบาดของไวรัสโคโรนา: จำนวนรวมผู้ป่วยโควิด-19 ทั่วโลกเกิน 1 ล้านคน- 3 เมษายน – การระบาดทั่วของไวรัสโคโรนา: รัฐบาลของประเทศไทยประกาศห้ามประชาชนออกนอกเคหสถานในยามวิกาล (เคอร์ฟิว) ทั่วประเทศ ระหว่างเวลา 22.00–04.00 น. ของวันรุ่งขึ้น- 5 เมษายน – การระบาดทั่วของไวรัสโคโรนา: พบเสือโคร่งมลายูเพศเมีย อายุ 4 ปี ในสวนสัตว์บร็องซ์ รัฐนิวยอร์ก สหรัฐ ติดเชื้อโควิด-19 ถือเป็นการตรวจพบการติดเชื้อโควิด-19 ในสัตว์ที่เลี้ยงในสวนสัตว์เป็นครั้งแรก- 7 เมษายน – การระบาดทั่วของไวรัสโคโรนา: ประเทศญี่ปุ่นประกาศสถานการณ์ฉุกเฉินและอนุมัติแผนกระตุ้นเศรษฐกิจมูลค่า 108 ล้านล้านเยน (คิดเป็นร้อยละ 20 ของผลิตภัณฑ์มวลรวมในประเทศ) เพื่อแก้ปัญหาการระบาดของโควิด-19- 8 เมษายน – การระบาดทั่วของไวรัสโคโรนา: ประเทศจีนยุติมาตรการปิดนครอู่ฮั่น ส่งผลให้ประชาชนในเมืองอู่ฮั่นสามารถเดินทางออกนอกเมืองได้เป็นครั้งแรกในรอบ 76 วัน- 10 เมษายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 1 แสนคน คิดเป็น 10 เท่าของเดือนมีนาคม- 12–13 เมษายน – เกิดทอร์นาโดระดับรุนแรงหลายลูกบริเวณภาคตะวันออกเฉียงใต้ของสหรัฐ ส่งผลให้มีผู้เสียชีวิตอย่างน้อย 30 คน- 13 เมษายน – การระบาดทั่วของไวรัสโคโรนา: ประเทศสเปนผ่อนปรนมาตรการปิดเมือง โดยอนุญาตให้ผู้ใช้แรงงานที่ไม่สามารถทำงานจากที่บ้านได้ เช่น งานก่อสร้าง งานโรงงาน ฯลฯ กลับเข้าทำงานอีกครั้ง- 14 เมษายน – การระบาดทั่วของไวรัสโคโรนา: กองทุนการเงินระหว่างประเทศคาดการณ์ว่า การระบาดทั่วของไวรัสโคโรนาจะส่งผลให้เศรษฐกิจโลกหดตัวเหลือร้อยละ 3 ซึ่งถือเป็นการถดถอยทางเศรษฐกิจมากที่สุดนับตั้งแต่ภาวะเศรษฐกิจตกต่ำครั้งใหญ่เมื่อทศวรรษที่ 1930- 15 เมษายน 
** การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 2 ล้านคน
** การระบาดทั่วของไวรัสโคโรนา: ประเทศเดนมาร์กผ่อนปรนมาตรการปิดเมือง โดยอนุญาตให้โรงเรียนและโรงเรียนเตรียมอนุบาลเปิดสอนให้แก่เด็กอายุไม่เกิน 11 ปี ถือเป็นประเทศแรกในทวีปยุโรปที่ผ่อนปรนมาตรการควบคุมด้านการศึกษาในช่วงวิกฤติโควิด-19- 17 เมษายน
** การระบาดทั่วของไวรัสโคโรนา: ประเทศจีนรายงานจำนวนผู้เสียชีวิตจากโควิด-19 ในนครอู่ฮั่นเพิ่ม 1,290 คน ส่งผลให้จำนวนรวมทั้งประเทศอยู่ที่ 4,632 คน จำนวนที่เพิ่มขึ้นมาจากการสำรวจผู้เสียชีวิตนอกโรงพยาบาลเพิ่มเติม
** การระบาดทั่วของไวรัสโคโรนา: จำนวนผู้เสียชีวิตจากโควิด-19 ในทวีปยุโรปเกิน 1 แสนคน- 18 เมษายน – เกิดเหตุสังหารหมู่ในรัฐโนวาสโกเชีย ประเทศแคนาดา มีผู้เสียชีวิตรวมผู้ก่อเหตุ 23 คน- 20 เมษายน – ราคาน้ำมันสหรัฐติดลบครั้งแรกในประวัติศาสตร์ สืบเนื่องจากการระบาดทั่วของไวรัสโคโรนาและสงครามราคาน้ำมันรัสเซีย–ซาอุดีอาระเบีย- 25 เมษายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 2 แสนคน- 27 เมษายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 3 ล้านคน ขณะที่สหรัฐทำสถิติเป็นประเทศแรกที่มีจำนวนผู้ป่วยโควิด-19 รวมเกิน 1 ล้านคน - 28 เมษายน – การระบาดทั่วของไวรัสโคโรนา: จำนวนรวมผู้ป่วยโควิด-19 ในประเทศรัสเซียเกิน 87,000 คน ทำลายสถิติจำนวนรวมผู้ป่วยโควิด-19 ของประเทศจีน (84,341 คน)

**พฤษภาคม**
 1 พฤษภาคม 
** ประเทศแคนาดาประกาศให้อาวุธปืนจู่โจม 1,500 ชนิดเป็นสิ่งผิดกฎหมาย สืบเนื่องจากเหตุการณ์สังหารหมู่ในรัฐโนวาสโกเชียเมื่อเดือนเมษายน
** การระบาดทั่วของไวรัสโคโรนา พ.ศ. 2562–2563: จำนวนรวมผู้ป่วยโควิด-19 ที่รักษาหายทั่วโลกเกิน 1 ล้านคน- 2 พฤษภาคม – การระบาดทั่วของไวรัสโคโรนา: ประเทศสเปนผ่อนปรนมาตรการปิดเมืองเพิ่มเติม โดยอนุญาตให้ประชากรวัยผู้ใหญ่ทำกิจกรรมนอกบ้านตามเงื่อนไขและช่วงเวลาที่กำหนด- 3 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 และผู้เสียชีวิตจากโควิด-19 ในประเทศบราซิลเกิน 1 แสนคนและ 7 พันคนตามลำดับ- 5 พฤษภาคม – การระบาดทั่วของไวรัสโคโรนา: สหราชอาณาจักรทำสถิติมีผู้เสียชีวิตจากโควิด-19 มากที่สุดในทวีปยุโรป ที่ 32,313 คน ทำลายสถิติเดิมของประเทศอิตาลี- 6 พฤษภาคม 
** การระบาดทั่วของไวรัสโคโรนา: พบหลักฐานใหม่เกี่ยวกับการอุบัติของโรคโควิด-19 ในประเทศฝรั่งเศส จากกรณีพ่อค้าปลาชาวฝรั่งเศสเชื้อสายแอลจีเรียที่ไม่เคยเดินทางไปประเทศจีนหรือติดต่อกับชาวจีนมาก่อน ได้รับการยืนยันว่าป่วยเป็นโรคโควิด-19 เมื่อวันที่ 27 ธันวาคม 2562 ซึ่งเป็นเวลาเกือบหนึ่งเดือนก่อนที่ทางการฝรั่งเศสจะยืนยันการพบผู้ป่วยโควิด-19 รายแรกของประเทศ
** การระบาดทั่วของไวรัสโคโรนา: จำนวนรวมผู้ป่วยโควิด-19 และผู้เสียชีวิตจากโควิด-19 ในประเทศอิหร่านเกิน 1 แสนคนและ 6,400 คนตามลำดับ- 10 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 4 ล้านคน- 14 พฤษภาคม 
**การระบาดทั่วของไวรัสโคโรนา: สหประชาชาติประกาศเตือนทั่วโลกให้ระวังวิกฤติสุขภาพจิตที่เป็นผลจากการกักตัว ความกลัว ความไม่แน่นอน และความผันผวนทางเศรษฐกิจช่วงไวรัสโคโรนาระบาด
**การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 3 แสนคน- 16 พฤษภาคม – เฟลีซีแอ็ง คาบูกา นักธุรกิจชาวรวันดาผู้ให้การสนับสนุนการฆ่าล้างเผ่าพันธุ์ในประเทศรวันดาเมื่อปี พ.ศ. 2537 ถูกจับกุมในประเทศฝรั่งเศสหลังหลบหนีอยู่ 26 ปี- 22 พฤษภาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ในประเทศบราซิลเกิน 330,000 คน ทำสถิติเป็นประเทศที่มีผู้ป่วยโควิด-19 อันดับที่สองของโลกรองจากสหรัฐ

**มิถุนายน**
 1 มิถุนายน – การระบาดทั่วของอีโบลาในกีวู: เกิดการระบาดครั้งใหม่ของอีโบลาในจังหวัดเอกาเตอร์ สาธารณรัฐประชาธิปไตยคองโก โดยองค์การอนามัยโลกรายงานว่าพบผู้ป่วย 6 คน ส่วนยูนิเซฟรายงานว่ามีผู้เสียชีวิต 5 คน- 6 มิถุนายน – เกิดการชุมนุมต่อต้านการเหยียดเชื้อชาติและการทารุณกรรมโดยเจ้าหน้าที่รัฐในหลายประเทศ อันเป็นผลจากกรณีจอร์จ ฟลอยด์ ในสหรัฐ- 7 มิถุนายน – การระบาดทั่วของไวรัสโคโรนา: จำนวนรวมผู้เสียชีวิตจากโควิด-19 ทั่วโลกเกิน 4 แสนคน- 8 มิถุนายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 7 ล้านคน- 16 มิถุนายน 
** การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 8 ล้านคน
**ทางการเกาหลีเหนือระเบิดทำลายสำนักงานประสานงานระหว่างเกาหลีเหนือกับใต้ในนครพิเศษแคซ็อง เพื่อตอบโต้เกาหลีใต้ที่ให้พื้นที่ผู้แปรพักตร์เคลื่อนไหวต่อต้านเกาหลีเหนือ โดยการส่งบอลลูนและโดรนโปรยเข้ามาใบปลิวเขตเกาหลีเหนือ- 21 มิถุนายน – เกิดสุริยุปราคาวงแหวน สังเกตได้ในทวีปแอฟริกา เอเชีย และโอเชียเนีย- 30 มิถุนายน – ประเทศจีนผ่านกฎหมายความมั่นคงแห่งชาติฮ่องกง ซึ่งให้อำนาจรัฐบาลจีนดำเนินคดีต่อฝ่ายตรงข้ามในฮ่องกง

**กรกฎาคม**
 1 กรกฎาคม – ชาวรัสเซียลงประชามติเห็นชอบการแก้ไขรัฐธรรมนูญ ซึ่งต่อเวลาตำแหน่งของประธานาธิบดีปูตินไปสองสมัย สมัยละ 6 ปี- 2 กรกฎาคม – เกิดเหตุดินถล่มที่เหมืองหยกพ่ากั่นในประเทศพม่า- 30 กรกฎาคม – นาซาเริ่มภารกิจมาร์ส 2020 เพื่อสำรวจหาสิ่งมีชีวิตบนดาวอังคาร

**สิงหาคม**
 4 สิงหาคม – เกิดเหตุระเบิดเนื่องจากสารแอมโมเนียมไนเตรตที่เก็บไว้ไม่ปลอดภัยในกรุงเบรุต ประเทศเลบานอน เป็นเหตุให้มีผู้เสียชีวิตกว่า 220 คน และมีผู้บาดเจ็บหลายพันคน มูลค่าความเสียหายกว่า 10,000–15,000 ล้านดอลลาร์สหรัฐ- 13 สิงหาคม – อิสราเอลและสหรัฐอาหรับเอมิเรตส์ตกลงปรับความสัมพันธ์เป็นปกติ นับเป็นข้อตกลงสันติภาพฉบับที่สามระหว่างอิสราเอลกับอาหรับ- 18 สิงหาคม – เกิดรัฐประหารในประเทศมาลี- 25 สิงหาคม – มีประกาศว่าทวีปแอฟริกาปลอดโรคโปลิโอแบบเกิดจากเชื้อธรรมชาติ- 26 สิงหาคม – เจฟฟ์ เบโซส ซีอีโอของแอมะซอน เป็นบุคคลแรกที่มีทรัพย์สินถึง 200,000 ล้านดอลลาร์สหรัฐ จากการประเมินของฟอบส์- 28 สิงหาคม – นายกรัฐมนตรีญี่ปุ่น ชินโซ อาเบะ นายกรัฐมนตรีที่รั้งตำแหน่งนานที่สุดในประวัติศาสตร์ญี่ปุ่น ประกาศเตรียมลาออกจากตำแหน่งเนื่องจากปัญหาสุขภาพ

**กันยายน**
 8 กันยายน - เกิดไฟป่าที่รัฐแคลิฟอร์เนียมีผู้เสียชีวิต 33 ราย

**ตุลาคม**
 4 ตุลาคม – การลงประชามติเอกราชนิวแคลิโดเนีย พ.ศ. 2563: ชาวนิวแคลิโดเนียลงประชามติคัดค้านการแยกตัวเป็นเอกราชจากฝรั่งเศส- 10 ตุลาคม – ประเทศอาร์มีเนียและอาเซอร์ไบจานตกลงหยุดยิงหลังปะทะกันในภูมิภาคนากอร์โน-คาราบัค- 15 ตุลาคม – โซโรนบัย เจนเบกัฟ ประธานาธิบดีคีร์กีซสถานลาออกจากตำแหน่งหลังเกิดการประท้วงต่อต้านการเลือกตั้ง ซาเดอร์ ชาปารอฟ ผู้นำฝ่ายค้านดำรงตำแหน่งรักษาการประธานาธิบดีและนายกรัฐมนตรี- 17 ตุลาคม – จาซินดา อาร์เดิร์นดำรงตำแหน่งนายกรัฐมนตรีนิวซีแลนด์สมัยที่สอง หลังชนะการเลือกตั้งทั่วไปอย่างถล่มทลาย- 20 ตุลาคม – ยานอวกาศ โอไซริส-เร็กซ์ ของนาซาประสบความสำเร็จในการลงจอดระยะสั้นบนดาวเคราะห์น้อยเบ็นนู 101955 เพื่อเก็บตัวอย่าง ซึ่งตัวอย่างที่เก็บได้จะถูกส่งกลับมายังโลกในปีพ.ศ. 2566- 26 ตุลาคม – นาซายืนยันการค้นพบโมเลกุลน้ำบนดวงจันทร์ด้านแสงอาทิตย์ส่องถึง ใกล้แอ่งแคลวิอุส ที่ความเข้มข้นสูงถึง 412 ส่วนในล้านส่วน- 30 ตุลาคม – แผ่นดินไหวในทะเลอีเจียน พ.ศ. 2563: เกิดเหตุแผ่นดินไหวในทะเลอีเจียนขนาด 7.0 แมกนิจูด มีจุดศูนย์กลางทางตะวันออกเฉียงเหนือของเกาะซาโมส ประเทศกรีซ ทำให้มีผู้เสียชีวิตกว่า 100 คน บาดเจ็บกว่า 1,000 คน

**พฤศจิกายน**
 1 พฤศจิกายน – การเลือกตั้งประธานาธิบดีมอลโดวา พ.ศ. 2563- 4 พฤศจิกายน – สหรัฐถอนตัวจากความตกลงปารีสอย่างเป็นทางการ- 7 พฤศจิกายน – การเลือกตั้งประธานาธิบดีสหรัฐ พ.ศ. 2563: โจ ไบเดินได้รับเลือกเป็นประธานาธิบดีสหรัฐคนที่ 46 หลังเอาชนะดอนัลด์ ทรัมป์ ประธานาธิบดีคนปัจจุบัน- 8 พฤศจิกายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 50 ล้านคน- 9 พฤศจิกายน
** การระบาดทั่วของไวรัสโคโรนา: ไฟเซอร์และไบออนเทคประกาศว่าวัคซีนไวรัสโคโรนาผ่านการทดลองทางคลินิกระยะที่ 3 เป็นครั้งแรก ด้วยผลทดสอบว่ามีประสิทธิภาพในการต้านไวรัสโคโรนา 90%
** สงครามนากอร์โน-คาราบัค พ.ศ. 2563: ประเทศอาร์มีเนียและอาเซอร์ไบจานร่วมลงนามในความตกลงหยุดยิงที่มีประเทศรัสเซียเป็นคนกลาง- 11 พฤศจิกายน – การระบาดทั่วของไวรัสโคโรนา: วัคซีนสปุตนิกวีได้รับการพิสูจน์ว่ามีประสิทธิภาพในการต้านไวรัสโคโรนา 92%- 15 พฤศจิกายน
** ประเทศในกลุ่มเอเชียแปซิฟิก 15 ประเทศลงนามในความตกลงหุ้นส่วนทางเศรษฐกิจระดับภูมิภาค จัดตั้งกลุ่มการค้าเสรีที่ใหญ่ที่สุดในโลก ครอบคลุมหนึ่งในสามของประชากรโลก
** นาซาและสเปซเอ็กซ์ปล่อยตัว สเปซเอ็กซ์ ครูว-1 เที่ยวบินปฏิบัติการแรกของ สเปซเอ็กซ์ดรากอน 2 ที่ศูนย์อวกาศเคนเนดี เพื่อไปยังสถานีอวกาศนานาชาติ- 16 พฤศจิกายน – การระบาดทั่วของไวรัสโคโรนา: วัคซีนอาร์เอ็นเอของมอเดิร์นาได้รับการพิสูจน์ว่ามีประสิทธิภาพในการต้านไวรัสโคโรนา 94.5% วัคซีนนี้ง่ายต่อการจัดจำหน่ายเนื่องจากไม่ต้องเก็บรักษาที่อุณหภูมิต่ำมาก- 18 พฤศจิกายน – การระบาดทั่วของไวรัสโคโรนา: ไฟเซอร์และไบออนเทคเสร็จสิ้นการทดสอบวัคซีนไวรัสโคโรนาที่พัฒนาขึ้น โดยมีประสิทธิภาพโดยรวมในการต้านไวรัสโคโรนา 95% โดยไม่มีผลข้างเคียง- 22 พฤศจิกายน – สหรัฐถอนตัวจากสนธิสัญญาเบิกฟ้า- 25 พฤศจิกายน – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 60 ล้านคน- 30 พฤศจิกายน – เกิดจันทรุปราคาเงามัวครั้งสุดท้ายจากทั้งหมดสี่ครั้งในปี พ.ศ. 2563 สังเกตได้ในทวีปเอเชีย โอเชียเนีย และอเมริกา

**ธันวาคม**
 2 ธันวาคม – การระบาดทั่วของไวรัสโคโรนา: สหราชอาณาจักรให้การรับรองวัคซีน BNT162b2 ของไฟเซอร์ กลายเป็นชาติแรกที่ให้การรับรองวัคซีนชนิดนี้- 5 ธันวาคม – การระบาดทั่วของไวรัสโคโรนา: รัสเซียเริ่มการให้วัคซีนทดลองสปุตนิกวีแก่ประชาชนจำนวนมาก- 6 ธันวาคม – การเลือกตั้งทั่วไปในประเทศเวเนซุเอลา พ.ศ. 2563- 8 ธันวาคม
** การระบาดทั่วของไวรัสโคโรนา: สหราชอาณาจักรเป็นชาติแรกที่เริ่มโครงการให้วัคซีนที่ผ่านการทดลองทางคลินิก และผ่านการรับรองแก่ประชาชนจำนวนมาก
** เนปาลและจีนตกลงความสูงแท้จริงอย่างเป็นทางการของยอดเขาเอเวอเรสต์ที่ 8,848.86 เมตร- 12 ธันวาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 70 ล้านคน- 14 ธันวาคม – เกิดสุริยุปราคา มองเห็นได้เฉพาะในซีกโลกตะวันตกเฉียงใต้- 21 ธันวาคม – ดาวพฤหัสบดีปรากฏใกล้กับดาวเสาร์ด้วยระยะห่างเพียง 0.1 องศา ถือเป็นการปรากฏใกล้กันของดาวทั้งสองมากที่สุดนับตั้งแต่พ.ศ. 2166- 26 ธันวาคม – การระบาดทั่วของไวรัสโคโรนา: จำนวนรวมผู้ป่วยโควิด-19 ทั่วโลกเกิน 80 ล้านคน- 29 ธันวาคม – แผ่นดินไหวในเปตรีญา พ.ศ. 2563: เกิดเหตุแผ่นดินไหวขนาด 6.4 แมกนิจูด มีจุดศูนย์กลางทางตะวันตกเฉียงใต้เฉียงตะวันตกของเมืองเปตรีญา ประเทศโครเอเชีย ทำให้มีผู้เสียชีวิต 7 คน บาดเจ็บกว่า 20 คน- 30 ธันวาคม – เหตุโจมตีในเอเดน พ.ศ. 2563: เกิดเหตุระเบิดและเหตุกราดยิงในพื้นที่ท่าอากาศยานนานาชาติเอเดน ทำให้มีผู้เสียชีวิต 25 รายและบาดเจ็บ 110 ราย

**วันเกิด**
 16 พฤจิกายน – เจ้าชายชาร์ลแห่งลักเซมเบิร์ก (ประสูติ พ.ศ. 2563)

**วันถึงแก่กรรม**

**มกราคม**
 3 มกราคม – กอเซม โซเลย์มอนี นายทหารระดับสูงชาวอิหร่าน (เกิด 11 มีนาคม พ.ศ. 2500)- 8 มกราคม – อินฟันตาปีลาร์ ดัชเชสแห่งบาดาโคซ พระราชวงศ์สเปน (ประสูติ 30 กรกฎาคม พ.ศ. 2479)- 10 มกราคม – สมเด็จพระราชาธิบดีสุลต่านกอบูส บิน ซะอีด อัสซะอีด สุลต่านแห่งโอมาน (พระราชสมภพ 18 พฤศจิกายน พ.ศ. 2483)- 15 มกราคม 
** คริสโตเฟอร์ โทลคีน นักเขียนชาวอังกฤษ (เกิด 21 พฤศจิกายน พ.ศ. 2467)
** ร็อกกี จอห์นสัน นักมวยปล้ำอาชีพชาวแคนาดา (เกิด 24 สิงหาคม พ.ศ. 2487)- 16 มกราคม – เจ้า จงเสียง พิธีกรรายการโทรทัศน์ชาวจีน (เกิด 16 มกราคม พ.ศ. 2485)- 17 มกราคม – คาเจนทรา ธาปา มาการ์ อดีตเจ้าของสถิติมนุษย์ที่เตี้ยที่สุดในโลกชาวเนปาล (4 ตุลาคม พ.ศ. 2535)- 24 มกราคม – ชัย ชิดชอบ นักการเมืองชาวไทย ประธานรัฐสภาและประธานสภาผู้แทนราษฎร (เกิด 5 เมษายน พ.ศ. 2471)- 26 มกราคม – โคบี ไบรอันต์ นักบาสเกตบอลชาวอเมริกัน (เกิด 23 สิงหาคม พ.ศ. 2521)

**กุมภาพันธ์**
 5 กุมภาพันธ์ – เคิร์ก ดักลาส นักแสดง ผู้กำกับ และผู้ผลิตภาพยนตร์ชาวอเมริกัน (เกิด 9 ธันวาคม พ.ศ. 2459)- 7 กุมภาพันธ์ – หลี่ เหวินเลี่ยง จักษุแพทย์ชาวจีน (เกิด 12 ตุลาคม พ.ศ. 2529)- 8 กุมภาพันธ์ – อี แฮ-ว็อน เจ้าหญิงแห่งเกาหลี (เกิด 24 กุมภาพันธ์ ค.ศ. 1919)- 16 กุมภาพันธ์ – แฮร์รี เกร็กก์ นักฟุตบอลและผู้จัดการทีมฟุตบอลชาวไอร์แลนด์เหนือ (เกิด 27 ตุลาคม พ.ศ. 2475)- 25 กุมภาพันธ์ 
** ฮุสนี มุบาร็อก นายกรัฐมนตรีอียิปต์คนที่ 41 และประธานาธิบดีอียิปต์คนที่ 4 (เกิด 4 พฤษภาคม พ.ศ. 2471)
** ดมีตรี ยาซอฟ นายทหารระดับสูงชาวโซเวียตและรัสเซีย (เกิด 8 พฤศจิกายน พ.ศ. 2467)- 26 กุมภาพันธ์ – แนจมีแย ฮอจา นักการเมืองชาวแอลเบเนีย (เกิด 8 กุมภาพันธ์ พ.ศ. 2463)
*27​ กุมภาพันธ์​ -​ สุเทพ​ วงศ์​ก​ำแหง ศิลปิน​แห่งชาติ(พ.ศ. 2533)​ สาขา​ศิลปะ​การ​แสดง​ นักร้องชาวไทย​ (เกิด​ 12 พฤษภาคม​ พ.ศ. 2477)​

**มีนาคม**
 6 มีนาคม – แมคคอย ไทเนอร์ นักเปียโนแจ๊สชาวอเมริกัน (เกิด 11 ธันวาคม พ.ศ. 2481)- 8 มีนาคม – แมกซ์ ฟอน ซีโดว นักแสดงชาวสวีเดน (เกิด 10 เมษายน พ.ศ. 2472)- 20 มีนาคม – เคนนี โรเจอส์ นักร้องและนักแต่งเพลงคันทรีชาวอเมริกัน (เกิด 21 สิงหาคม พ.ศ. 2481)- 21 มีนาคม – โลเรนโซ ซันซ์ นักธุรกิจและประธานสโมสรฟุตบอลชาวสเปน (เกิด 9 สิงหาคม พ.ศ. 2473)- 29 มีนาคม – เค็ง ชิมูระ นักแสดงตลกชาวญี่ปุ่น (เกิด 20 กุมภาพันธ์ พ.ศ. 2493)- 30 มีนาคม – บิล วิเทอส์ นักร้องและนักดนตรีชาวอเมริกัน (เกิด 4 กรกฎาคม พ.ศ. 2481)

**เมษายน**
 1 เมษายน – นูร์ ฮะซัน ฮุเซน นายกรัฐมนตรีโซมาเลียคนที่ 12 (เกิด 16 กุมภาพันธ์ พ.ศ. 2479)- 12 เมษายน – เคจิ ฟูจิวาระ นักพากย์ชาวญี่ปุ่น (เกิด 5 ตุลาคม พ.ศ. 2507)- 16 เมษายน – ฮาเวิร์ด ฟิงเกิล ผู้ประกาศมวยปล้ำอาชีพชาวอเมริกัน (เกิด 7 มิถุนายน พ.ศ. 2493)- 24 เมษายน – กิดาวเพชร หนูห่วง นักร้องชายชาวลาว (เกิด 1 กรกฎาคม พ.ศ. 2515)- 29 เมษายน – อีร์ฟาน ข่าน นักแสดงชาวอินเดีย (เกิด 7 มกราคม พ.ศ. 2510)

**พฤษภาคม**
 1 พฤษภาคม – ทู่นทิน นายกรัฐมนตรีพม่าคนที่ 6 (เกิด 2 ตุลาคม พ.ศ. 2463)- 9 พฤษภาคม – ลิตเทิล ริชาร์ด นักร้อง นักแต่งเพลง และนักดนตรีชาวอเมริกัน (เกิด 5 ธันวาคม พ.ศ. 2475)- 12 พฤษภาคม – สีสะหวาด แก้วบุนพัน นายกรัฐมนตรีลาวคนที่ 13 (เกิด 1 พฤษภาคม พ.ศ. 2471)- 31 พฤษภาคม – คริสโต ศิลปินชาวบัลแกเรีย-อเมริกัน (เกิด 13 มิถุนายน พ.ศ. 2478)

**มิถุนายน**
 8 มิถุนายน – ปีแยร์ อึงกูรุนซีซา ประธานาธิบดีบุรุนดีคนที่ 8 (เกิด 18 ธันวาคม พ.ศ. 2507)- 18 มิถุนายน – วีรา ลินน์ นักร้องชาวอังกฤษ (เกิด 20 มีนาคม พ.ศ. 2459)- 22 มิถุนายน – โจเอล ชูมาเกอร์ ผู้กำกับภาพยนตร์ชาวอเมริกัน (เกิด 29 สิงหาคม พ.ศ. 2482)- 22 มิถุนายน – พระอธิการธีระศักดิ์ อภิญาโณ อดีตเจ้าอาวาสวัดบ้านหนองบุ (เกิด 27 ธันวาคม พ.ศ. 2481)

**กรกฎาคม**
 6 กรกฎาคม – เอนนิโอ มอร์ริโคเน นักประพันธ์เพลงชาวอิตาลี (เกิด 10 พฤศจิกายน พ.ศ. 2471)- 30 กรกฎาคม – หลี่ เติงฮุย ประธานาธิบดีแห่งสาธารณรัฐจีนคนที่ 13  (เกิด 15 มกราคม พ.ศ. 2465)

**สิงหาคม**
 5 สิงหาคม – ฮะวา อาบดิ จักษุแพทย์และนักกิจกรรมสิทธิมนุษยชนชาวโซมาเลีย (เกิด 17 พฤษภาคม พ.ศ. 2490)- 7 สิงหาคม – เล ขา เฟียว เลขาธิการพรรคคอมมิวนิสต์เวียดนามคนที่ 10 (เกิด 27 ธันวาคม พ.ศ. 2474)- 9 สิงหาคม – เจมส์ ฮาร์ริส นักมวยปล้ำชาวแอฟริกันอเมริกัน (เกิด 28 พฤษภาคม พ.ศ. 2493)- 23 สิงหาคม – เฉิน มู่เซิ่ง ผู้กำกับภาพยนตร์ และนักเขียนบทภาพยนตร์ชาวฮ่องกง (เกิด 7 ตุลาคม พ.ศ. 2504)- 28 สิงหาคม – แชดวิก โบสแมน นักแสดงชาวอเมริกัน (เกิด 29 พฤศจิกายน พ.ศ. 2519)- 31 สิงหาคม – ปรณพ มุขรจี ประธานาธิบดีอินเดียคนที่ 13 (เกิด 11 ธันวาคม พ.ศ. 2478)

**กันยายน**
 14 กันยายน – เซ อะชินะ นักแสดงชาวญี่ปุ่น (เกิด 22 พฤศจิกายน พ.ศ. 2526)- 18 กันยายน – รูธ เบเดอร์ กินส์เบิร์ก ตุลาการสมทบศาลสูงสหรัฐและนักสิทธิสตรี (เกิด 15 มีนาคม พ.ศ. 2476)- 29 กันยายน – เศาะบาห์ อัลอะห์มัด อัลญาบิร อัศเศาะบาห์ เจ้าผู้ครองรัฐคูเวต (ประสูติ 16 มิถุนายน พ.ศ. 2472)

**ตุลาคม**
 6 ตุลาคม – เอ็ดดี แวน แฮเลน นักดนตรีชาวอเมริกัน (เกิด 26 มกราคม พ.ศ. 2498)- 24 ตุลาคม – เจ้าชายอับดุล อาซิมแห่งบรูไน (ประสูติ 25 กรกฎาคม พ.ศ. 2525)- 25 ตุลาคม – อี ก็อน-ฮี นักธุรกิจชาวเกาหลีใต้ (เกิด 9 มกราคม พ.ศ. 2485)- 31 ตุลาคม – ฌอน คอนเนอรี นักแสดงชาวสกอตแลนด์ (เกิด 25 สิงหาคม พ.ศ. 2473)

**พฤศจิกายน**
 11 พฤศจิกายน – เจ้าชายเคาะลีฟะฮ์ บิน ซัลมาน อัลเคาะลีฟะฮ์ สมาชิกราชวงศ์และนายกรัฐมนตรีบาห์เรนคนที่ 1 (ประสูติ 24 พฤศจิกายน พ.ศ. 2478)- 18 พฤศจิกายน – อูมาร์ อาร์เทห์ กาหลิบ นายกรัฐมนตรีโซมาเลียคนที่ 7 (เกิด พ.ศ. 2473)- 25 พฤศจิกายน – ดิเอโก มาราโดนา นักฟุตบอลชาวอาร์เจนตินา (เกิด 30 ตุลาคม พ.ศ. 2503)

**ธันวาคม**
 2 ธันวาคม
** วาเลรี ฌิสการ์ แด็สแต็ง ประธานาธิบดีฝรั่งเศสคนที่ 20 (เกิด 2 กุมภาพันธ์ พ.ศ. 2469)
** แพต แพตเตอร์สัน นักมวยปล้ำอาชีพชาวแคนาดา-อเมริกัน (เกิด 19 มกราคม พ.ศ. 2484)- 7 ธันวาคม – ชัก เยเกอร์ เจ้าหน้าที่กองทัพอากาศสหรัฐและเสืออากาศชาวอเมริกัน (เกิด 13 กุมภาพันธ์ พ.ศ. 2466)- 11 ธันวาคม – คิม กี-ด็อก ผู้กำกับภาพยนตร์ชาวเกาหลีใต้ (เกิด 20 ธันวาคม พ.ศ. 2503)- 14 ธันวาคม – เฌราร์ อูลีเย นักฟุตบอลและผู้ฝึกสอนชาวฝรั่งเศส (เกิด 3 กันยายน พ.ศ. 2490)- 26 ธันวาคม – โบรดี ลี นักมวยปล้ำอาชีพชาวอเมริกัน (เกิด 16 ธันวาคม พ.ศ. 2522)

**วันสำคัญทางศาสนาและพิธีกรรม**
 25 มกราคม – วันตรุษจีน- 8 กุมภาพันธ์ – วันมาฆบูชา- 6 พฤษภาคม – วันวิสาขบูชา- 5 กรกฎาคม – วันอาสาฬหบูชา- 6 กรกฎาคม – วันเข้าพรรษา- 2 ตุลาคม – วันออกพรรษา- 25 ธันวาคม – วันคริสต์มาส

**รางวัลโนเบล**
100px- สาขาเคมี – แอมานุแอล ชาร์ป็องตีเย และเจนนิเฟอร์ เอ. เดาด์นา- สาขาวรรณกรรม – ลูอีส กลิก- สาขาสันติภาพ – โครงการอาหารโลก- สาขาฟิสิกส์ – โรเจอร์ เพนโรส, ไรน์ฮาร์ด เกนเซล และแอนเดรีย เกซ- สาขาสรีรวิทยาหรือการแพทย์ – ฮาร์วีย์ เจ. ออลเทอร์, ไมเคิล ฮอว์ทัน และชาลส์ เอ็ม. ไรซ์- สาขาเศรษฐศาสตร์ – พอล อาร์. มิลกรอม และรอเบิร์ต บี. วิลสัน

**ดูเพิ่ม**
 ประเทศไทยใน พ.ศ. 2563

**อ้างอิง**
 หว่า แซ่อึ้ง, เลี๊ยกไฮ้ แซ่โอ้ว, ปฏิทิน 100 ปี เทียบ 3 ภาษา, (ไม่ทราบปีที่พิมพ์).